เบบี้เมทัล

เบบี้เมทัล (BABYMETAL; Bebīmetaru) เป็นวงไอดอลญี่ปุ่นแนวคาวาอีเมทัล สมาชิกวงประกอบด้วย ซูซูกะ นากาโมโตะ หรือ "ซูเมทัล", โมอะ คิกูจิ หรือ "โมอะเมทัล" และโมโมโกะ โอกาซากิ หรือ "โมโมเมทัล" โดยมีโคบะเมทัลจากอะมิวส์เป็นโปรดิวเซอร์ให้กับวง มีวงดนตรีเฮฟวีเมทัลที่เล่นเป็นแบกอัปในการแสดง รู้จักกันในชื่อ "คามิแบนด์"
วงก่อตั้งขึ้นเมื่อปี ค.ศ. 2010 ด้วยสมาชิกเริ่มแรก ได้แก่ ซูเมทัล โมอะเมทัล และยูอิ มิซูโนะ หรือ "ยูอิเมทัล" ด้วยแนวคิดการรวมกันของแนวดนตรีเฮฟวีเมทัลและไอดอลญี่ปุ่น เดิมเป็นหน่วยย่อยของวงไอดอลญี่ปุ่นที่ชื่อ ซากูระกากูอิง ต่อมาเบบี้เมทัลได้กลายเป็นวงอิสระ หลังจากที่ซูซูกะได้จบการศึกษาจากซากูระกากูอิงในปี ค.ศ. 2013 เบบี้เมทัลได้ออกจำหน่ายอัลบั้มแรก เบบี้เมทัล ในเดือนกุมภาพันธ์ ค.ศ. 2014 อัลบั้มที่สอง เมทัลรีซิสแทนซ์ ได้ออกจำหน่ายไปทั่วโลกในวันที่ 01 และสามารถขึ้นอันดับในชาร์ตระดับสากล เบบี้เมทัลได้ออกแสดงหลายทัวร์ด้วยกัน ส่วนใหญ่เป็นทัวร์ที่จัดขึ้นนอกทวีปเอเชีย
วันที่ 19 ตุลาคม ค.ศ. 2018 เบบี้เมทัลได้ประกาศว่า ยูอิ มิซูโนะ (ยูอิเมทัล) ได้ตัดสินใจออกจากวงเนื่องจากปัญหาสุขภาพ หลังจากที่เธอไม่ปรากฏตัวในการแสดงสดมาตั้งแต่เดือนธันวาคม ค.ศ. 2017 ตั้งแต่การออกจากวงของยูอิ วงได้ทำการแสดงด้วยสมาชิกเต้นแบกอัป โดยในปี ค.ศ. 2019 ทางวงได้ใช้สมาชิกเต้นแบกอัปสามคนผลัดเปลี่ยนหมุนเวียนกันไปในการแสดงสดแต่ละครั้ง ซึ่งสมาชิกเต้นแบกอัปนี้ เรียกว่า "อเวนเจอร์ส" ต่อมา โมโมโกะ โอกาซากิ หนึ่งในอเวนเจอร์ส และเคยเป็นสมาชิกของซากูระกากูอิง ได้เข้าร่วมกับเบบี้เมทัลในฐานะสมาชิกหลักคนที่สามในเดือนเมษายน ค.ศ. 2023 ภายใต้ชื่อ โมโมเมทัล

**ประวัติ**
วงเบบี้เมทัลก่อตั้งขึ้นเมื่อปี พ.ศ. 2553 โดยเป็นวงที่เป็นกลุ่มย่อยของ วงดนตรีประเภทไอดอลหญิงของประเทศญี่ปุ่นชื่อว่าซากุระ กาคุอิน แนวคิดของวง เบบี้เมทัล แรกเริ่มคือ ชมรมเครื่องดนตรีหนัก (จูองบุ) ซึ่งเป็นหนึ่งในชมรมของวงซากุระกาคุอิน ที่มีธีมของวงเป็นโรงเรียนในชั้นประถมถึงมัธยมต้นในญี่ปุ่น และมีท่าประจำวงเป็นสุนัขจิ้งจอก (Fox Sign)
ในเดือนมีนาคม ปี พ.ศ. 2556 ซูได้จบการศึกษาของวงซากุระ กาคุอิน โดยที่เธอยังทำหน้าที่เป็นนักร้องนำของวง เบบี้เมทัล ต่อไปจนถึงปัจจุบัน

**สมาชิก**
วงแบกอัปของเบบี้เมทัล "คามิแบนด์" (Kami Band) ขณะทำการแสดงเมื่อวันที่ 12 พฤษภาคม ค.ศ. 2015 จากซ้ายไปขวา: โบห์, มิกิโอะ ฟูจิโอกะ, ฮิเดกิ อาโอยามะ และทากาโยชิ โอมูระ

**สมาชิกหลัก**
 ซูเมทัล (ซูซูกะ นากาโมโตะ) – ร้องนำ และเต้น (ค.ศ. 2010 – ปัจจุบัน)- โมอะเมทัล (โมอะ คิกูจิ) – ร้องประสาน และเต้น (ค.ศ. 2010 – ปัจจุบัน)- โมโมเมทัล (โมโมโกะ โอกาซากิ) – ร้องประสาน และเต้น (ค.ศ. 2023 – ปัจจุบัน; ก่อนหน้าอยู่ในฐานะอเวนเจอร์ส, เต้นแบกอัป ค.ศ. 2019 – 2023)

**คามิแบนด์**
 ทากาโยชิ โอมูระ – กีตาร์ (ค.ศ. 2013 – ปัจจุบัน)- ลีดา (Leda Cygnus) – กีตาร์ (ค.ศ. 2013 – ปัจจุบัน)- โบห์ (Boh) – เบส (ค.ศ. 2013 – ปัจจุบัน)- ฮิเดกิ อาโอยามะ – กลอง (ค.ศ. 2013 – ปัจจุบัน)- Anthony Barone – คามิแบนด์; กลอง (ค.ศ. 2019 – ปัจจุบัน)- Chris Kelly – คามิแบนด์; กีตาร์ (ค.ศ. 2019 – ปัจจุบัน)- CJ Masciantonio – คามิแบนด์; กีตาร์ (ค.ศ. 2019 – ปัจจุบัน)- Clint Tustin – คามิแบนด์; เบส (ค.ศ. 2019 – ปัจจุบัน)

**อดีตสมาชิก**
 ยูอิเมทัล (ยูอิ มิซูโนะ) – ร้องประสาน และเต้น (ค.ศ. 2010–2018)- มิกิโอะ ฟูจิโอกะ – คามิแบนด์; กีตาร์ (ค.ศ. 2013–2018; เสียชีวิต 5 มกราคม ค.ศ. 2018)- ริโฮะ ซายาชิ – อเวนเจอร์ส; เต้นแบกอัป (ค.ศ. 2019–2020)- คาโนะ ฟูจิฮิระ – อเวนเจอร์ส; เต้นแบกอัป (ค.ศ. 2019–2020)The tweet was posted by Mimiy, the official "mascot" of Amuse, Inc. which includes Babymetal and Sakura Gakuin. The tweet makes references to Student Council presidents of years 2012, 2014, and 2019 (of Sakura Gakuin), who are Suzuka Nakamoto, Moa Kikuchi, and Kano Fujihira, respectively, (access-date=2019-07-01  url-status=dead ) while making reference to the show at Yokohama Arena.

**ผลงาน**
สตูดิโออัลบั้มทั้งหมด 4 ชุด ได้แก่- เบบี้เมทัล (ค.ศ. 2014)- เมทัลรีซิสแทนซ์ (ค.ศ. 2016)- เมทัลกาแล็กซี (ค.ศ. 2019)- ดิอาเทอร์วัน (ค.ศ. 2023)

**เกร็ด**
 ซูเคยร้องเพลงคู่ดูโอร่วมกับพี่สาว (ฮิเมกะ แห่งวงโนกิซากะโฟร์ตีซิกซ์) ในนาม Tween- ซูเคยร่วมกลุ่มวงกับอายามิและซุยกะ ในนามวง Karen Girl's- ยูอิและโมอะ ได้ร้องเพลงออดิชันกลุ่มซากุระกาคุอินร่วมกัน ในเพลง Over The Future ของ Karen Girl's

**อ้างอิง**

**แหล่งข้อมูลอื่น**
 babymetal.com
หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:กลุ่มดนตรีเด็ก
หมวดหมู่:เกิร์ลกรุปญี่ปุ่น
หมวดหมู่:กลุ่มดนตรีสัญชาติญี่ปุ่น
หมวดหมู่:นักร้องกลุ่มญี่ปุ่นผู้หญิง